o
Hillsong-TV
Kun tavalliset ihmiset rukoilevat 2/2
Tervetuloa katsomaan Hillsong-televisiota.
Odotan innolla pääseväni kertomaan teille toivon sanomaa.
Kun tavalliset ihmiset ja Jumalan tarkoitusperät yhdistyvät, -
voi tapahtua epätavallisia asioita.
15 vuotta sitten serkkuni lähti sairaalaan rintakipujen vuoksi
kahdesti saman yön aikana, ja hänet lähetettiin vain kotiin.
Hän heräsi kolmannen kerran yöllä, ja nukkui pois.
Sydänkudoksessa oli ollut vikaa.
Eräänä päivänä olin kuntosalilla kahden aikoihin.
Aloittelin kunto-ohjelmaani steppilaitteella, -
Yhtäkkiä tunsin revähdyksen selkärankaani pitkin.
Silloin aorttani repeytyi 32 senttimetriä;
oli kyse elämästä ja kuolemasta.
Tiesin Jumalalla olevan suunnitelmia elämääni varten.
Hän näytti minulle rakkautensa monien ystävieni kautta.
He olivat tukenani, vierailivat luonani ja rohkaisivat minua.
Ja ilmeisen monet ystäväni rukoilivat puolestani.
Kristuksen perheen voima kantoi minut sen ajanjakson läpi.
Kolme isoa leikkausta takana, ja vielä hieman edessä, -
mutta en ole huolissani niistä, koska tiedän, että -
Jumala on kanssani, mitä ikinä tapahtuukin.
Hän kosketti elämääni, sillä selviydyin ja vahvistuin.
Edellisessä jaksossa kuuntelimme ensimmäisen osan opetuksesta.
Kun tavalliset ihmiset rukoilevat, -
jotakin epätavallista tapahtuu.
Rukoilemisessa ei ole mitään tylsää.
Olemme hyvin tavallisia ihmisiä,
mutta rukouksen voima liittää meidät yhteen -
hyvin epätavallisen Jumalan kanssa. Rukoillessa kohtaamme Jumalan.
Rukoillessa hyvin epätavallinen Jumala kohtaa -
meidän hyvin tavallista elämäämme.
Rukoillessa tunnustamme täydellisen riippuvuutemme Herraan.
Kun rukoilen, tunnustan asioiden olevan liian suuria minulle, -
etten pysty tähän yksin.
Rukoilemme siis tunnustaaksemme täydellisen riippuvuutemme Hänestä.
Rukouksella on voima taivaallisissa.
Kun rukoilemme, se kuullaan korkeuksissa.
Joskus rukoillessa voimme tuntea Jumalan läsnäolon, -
tai että rukoukseen ei vastata.
Mutta usko pois, että rukouksellasi on voima taivaallisissa.
Jos olet epätoivoinen, opettele huutamaan Jumalan puoleen.
Opettele hiljentymään, tiedä miten ja milloin pyytää.
Opettele mietiskelemään ja palvo hengessäsi.
"Jeesus, rakastan Sinua."
Miten ihanaa onkaan kääntää katse Jeesukseen ja palvoa Häntä.
Tunne kiitoksen ja ylistyksen voima.
Pysykää kanavalla seuraavaa osaa varten.
Kävin Raamattukoulua joidenkin, -
rehellisesti sanoen, hieman tärähtäneiden kanssa.
Joku saattaisi sanoa, että olin yksi heistä.
Eräs heistä väitti Jumalan kertoneen hänelle, -
että tulva tulee tuomitsemaan Uuden-Seelannin.
Sen vuoksi hän piti kumivenettä sänkynsä alla -
koko Raamattukoulun ajan Jumalan tuomion ja tulvan varalta.
En valehtele.
Huonetoverillani oli kuvia Billy Grahamin kokouksista, -
joissa oli satojatuhansia ihmisiä stadionilla.
Hän korvasi Billy Grahamin kuvan omalla kuvallaan, niin että -
näytti kuin hän olisi saarnannut joukoille.
Näin hän sai enemmän valtaa.
Hän työskenteli öisin, ja meillä oli luennot päivisin.
Minä työskentelin hyvin varhain aamulla, toimitin piirakoita.
Kerran unohdin sulkea pakettiauton oven, kun kuljin kulman takaa.
Useita tarjottimellisia piirakoita putoili moottoritielle.
En ollut siinä työssä kovin pitkään.
Huonetoverini työskenteli Griffinin piparkakkutehtaalla.
Kysy vain Griffinin piparkakkuja.
Muistaako kukaan uusiseelantilainen Griffinin piparkakkuja?
Hän oli palannut neljän aikaan aamuyöllä, -
ja hän puhui vain yhdenlaisella äänellä.
Asuin tämän tyypin kanssa siis vuoden.
Ensin kuului hänen autonsa ääni ajotiellä, -
ja sen jälkeen hän tömisteli käytävässä.
"Herra, siunaa kaikkia näitä oppilaita heidän nukkuessaan."
"Kiitos Herra, kiitos Herra."
Paiskasi oven yö toisensa jälkeen.
Sen jälkeen hän tuli sänkyni viereen, jokainen yö, ja lausui:
"Herra, siunaa veljeäni Briania hänen nukkuessaan."
Jos saanut hänet suuttumaan, hän lausui:
"Herra anna hänelle anteeksi. Rukoilen, anna anteeksi hänelle."
Eräänä yönä sain tarpeekseni, joten odotin, kun hän saapui autollaan, -
tömisti käytävässä, paiskasi oven, rukoili oppilaiden puolesta -
ja tuli sänkyni viereen rukoilemaan.
Sen jälkeen hän meni sänkyynsä ja kuorsasi niin kovaa, että siinä se.
Mutta tällä kertaa odotin, kunnes hän oli sängyssään ja -
sytytin valon ja aloin opiskella pöydän ääressä.
Oikeasti ei ollut kyse opiskelusta, halusin vain pitää hänet hereillä.
Ja hän sanoi: "Sammuta valo." Vastasin: "En."
Hän yhä käski uudelleen, ja kieltäydyin.
Opiskelimme valmistuaksemme pastoreiksi.
Niinpä hän nousi sängystä ja sammutti valot. Ja minä sytytin ne.
Hän sammutti valot uudelleen, ja minä sytytin ne taas.
Lopulta roikuimme molemmat katkaisijassa tällä tavoin.
Sitten hän kiipesi pöydälle ja irrotti hehkulampun katosta.
Sanoin: "Laita lamppu takaisin." Hän sanoi: "En."
Sieppasin lampun ja laitoin sen takaisin paikoilleen.
Hän irrotti lampun uudelleen, ja minä laitoin sen taas takaisin.
Lopulta aloimme kirjaimellisesti painia lattialla lampun vuoksi.
Sillä välin valoja alkoi syttyä muuallakin Raamattukoulun tiloissa.
Oppilaat tulivat katsomaan mitä tapahtui.
Voisin kertoa teille niin monia tarinoita lisää.
Nämä ihmiset, jotka teeskentelivät olevansa hengellisiä saivat minut, -
aina tuntemaan, ettei rukoukseni ollut tarpeeksi voimallista.
Yritin herätä aikaisemmin aamulla ja sovittaa rukoukseni muottiin, -
mutta se ei koskaan tuntunut tarpeeksi hyvältä.
Elia oli ihminen kuten mekin.
Mutta kun hän rukoili, ettei sataisi, niin ei satanut.
Jos yritämme rukoilla omassa voimassamme, -
rukouksemme ei koskaan ole tarpeeksi hyvää.
On ymmärrettävä, että ei ole kysymys meistä, vaan Jumalasta.
Meillä on epätavallinen Jumala.
Kun rukoilemme epätavallista Jumalaa, -
Hän astuu elämäämme, niin, että alamme elää -
epätavallista elämää.
Todistuksemme ja tarinamme tulevat epätavallisiksi.
Tätä Jumalaa palvelemme Jeeuksen nimessä.
Ensimmäiseksi, tehokas rukous on läpinäkyvää.
Aloitimme Jaakobin kirjeen viidennestä luvusta, Jaak. 5:16―17.
Jae 16 alkaa näin: "Tunnustakaa siis toisillenne syntinne."
En ole kiinnostunut tutkailemaan vikojamme tai -
tunnustamaan tämän viikon virheitämme.
En ole sellainen.
Mutta olen kiinnostunut olemaan aito ihminen, -
joka ei teeskentele, etteikö meillä olisi mitään käsiteltävää.
Kolme pastoria kokoontuivat yhteen tunnustakseen syntejänsä.
Heidän nimensä olivat Mark, Darren ja Sam.
He päättivät vetää pitkää tikkua ja tunnustaa suurimmat syntinsä.
Mark oli ensimmäisenä vuorossa.
Pastori Mark oli kauhuissaan, koska hän ei ollut koskaan kertonut tätä.
Kaikki tuijottivat häntä ja kysyivät: "Mikä on suurin syntisi?"
"Muistathan, että Raamattu käskee tunnustamaan syntimme toisillemme."
Mark sanoi: "En tiedä kuinka kertoa tämän teille, -
mutta olen ollut ketjupolttaja koko elämäni."
Mark on muuten tekaistu henkilö.
"Olen ketjupolttaja, ja joskus poltan kannabistakin."
Toiset olivat aivan tyrmistyneitä, he olivat ällikällä lyötyjä.
Ja he kääntyivät Darrenin puoleen: "Darren, entä sinä?"
Darren sanoi: "Kuinkahan kertoisin tästä, mutta"
"minulla on vihaongelma. Saatan alkaa kiroilla ja -
jopa heiluttaa keskisormeani.
Ihmiset olivat ihan järkyttyneitä, aivan shokeerattuja.
Ei Darren voi olla tuollainen.
Sitten päästään kolmanteen mieheen.
Kaksi ensimmäistä halusivat tietää, mitä sanottavaa hänellä olisi, -
koska he ovat jo jakaneet murheensa.
He kysyivät kolmannelta: "Entä sinä?"
Hän vastasi: "Minulla on pakottava tarve juoruilla, -
enkä malta odottaa pääseväni jo täältä pois."
Unohtakaamme polttaminen ja kiroilu.
Kun tavalliset ihmiset oppivat rukoilemaan -
ja etsimään Jumalaa koko sydämestään, -
epätavallisia asioita tapahtuu.
Uskon läpinäkyvään sydämeen ja aitouden ilmapiiriin, -
jolloin emme yritä teeskennellä, etteikö meillä ole vikoja, -
tai ettemmekö ole vajavaisia ja yksin armosta pelastettuja.
Siitä huolimatta tahdomme kasvaa ja muuttua.
Kuljemme Jumalan antamassa pyhityksessä.
Tahdomme jatkuvasti kypsyä, -
ja nähdä asioiden jäävän pois elämästämme.
Kun ihmiset ovat aitoja ja ilmapiiri on totuudenmukainen, -
siellä Jumala vastaa rukouksiin.
Vartuin seurakunnan yhteydessä.
Seurakunnassa oli usein sellainen sisar, -
joka oli kirkossa täydellisen hyvä ja ihana.
Mutta seurakunnan ulkopuolella -
hän olikin mitä ilkein ja pahantahtoisin nainen.
Sitten oli sellainen velikin.
Ihmiset elivät tasapainotonta elämää, -
koska sisimmässään kukaan ei voinut koskaan myöntää virheitään.
Sellainen ilmapiiri käy raskaaksi. Siellä ei vastata rukouksiin.
Mutta kun aidot ihmiset rakastavat aitoa Jumalaa, -
joka rakastaa aitoja ihmisiä,
saadaankin rukousvastauksia ja nähdään ihmeitä.
Ps. 139:23―24, "Tutki minua, Jumala, ja tunne minun sydämeni, -"
"koettele minua ja tunne minun ajatukseni."
"Ja katso: jos minun tieni on vaivaan vievä, -"
"niin johdata minut iankaikkiselle tielle."
Muistattehan fariseuksen ja publikaanin rukoilemassa yhdessä.
Fariseus rukoili huutaen näin, Luuk. 18:11, -
"'Jumala, minä kiitän sinua, etten minä ole niinkuin muut ihmiset."
Kiitos, etten ole kuten tuo toinen.
"Minä paastoan kahdesti viikossa; minä annan kymmenykset."
Toinen mies ei tahtonut edes päätään nostaa.
Hän sanoi: "Jumala, ole minulle syntiselle armollinen."
Kummankohan rukouksen Jumala kuuli?
Tehokas rukous on läpinäkyvää, totuudenmukaista ja aitoa.
Aitoina Jumalan edessä luomme ilmapiirin, jossa ei ole raavaita.
Sananlaskut 14:4 sanoo: "Missä raavaita puuttuu, on seimi tyhjä."
Eli missä ei ole karjaa tai härkiä, kaukalo on puhdas.
Mutta missä on härkiä, kaukalo on likainen.
Jos seurakunta on täysin steriili ja kaikki ovat täydellisiä, -
se ei taatusti tavoita ketään aitoja ihmisiä.
Tahdon olla aitojen ihmisten seurassa.
Kun aidot ihmiset kääntyvät Jumalan puoleen, -
rukousilmapiiri on tehokasta, koska tehokas rukous on läpinäkyvää.
Toiseksi, tehokas rukous on epäitsekästä.
Jaak. 5:16 sanoo: "Tunnustakaa siis toisillenne syntinne, -"
"ja rukoilkaa toistenne puolesta."
"Ja rukoilkaa toistenne puolesta, että te parantuisitte."
Sanooko Sana todella niin?
"Ja rukoilkaa toistenne puolesta, että te parantuisitte."
Yksi parhaista tavoista saada rukousvastaus ja rukoilla tehokkaasti, -
on rukoilla jonkun toisen puolesta.
Raamattu sanoo, että rukoillessamme toistemme puolesta parannumme.
Se on samanlaista kuin onnellisuus.
Jotkut yrittävät kaikin tavoin tavoitella onnea.
He laittavat itseensä kaikenlaisia aineita tullakseen onnellisiksi.
Mutta, kun keskitymmekin toisen ihmisen onnellisuuteen, -
onnellisuus alkaakin virrata omaan sieluumme.
Sama pätee rukoukseen.
Ei ole väärin pyytää Jumalalta itselleen -
elinvoimaa, parantumista tai ihmettä.
Mutta toinen toistemme puolesta rukoilemisessa on voimaa, -
Sana lupaa, että parannumme rukoillessamme toistemme puolesta.
Olkaamme sellaisessa ilmapiirissä, -
jossa rukoilemme toistemme puolesta uskossa, -
että parannumme, saavutamme läpimurron ja näemme ihmeen.
Rakastan Salomoa 2. Aikakirjan ensimmäisessä luvussa, -
kun Jumala sanoo Salomolle: "Ano, mitä tahdot minun sinulle antavan."
Ja Salomo vastaa: "Anna siis minulle viisaus ja taito."
Mutta se jatkuu: "Anna siis minulle viisaus ja taito -"
"lähteä ja tulla tämän kansan edellä."
Hän ei pyytänyt mitään itselleen, vaan kansalle.
Jumala vastaa siihen: "Koska sinulla on tämä mieli -"
etkä anonut rikkautta, tavaraa ja kunniaa, et vihamiestesi henkeä, -"
"etkä myöskään anonut pitkää ikää, vaan anoit itsellesi viisautta -"
"ja taitoa tuomitaksesi minun kansaani."
Tällaiseen epäitsekkääseen rukoukseen Jumala vastaa.
Jumala jatkaa: "niin annetaan sinulle viisaus ja taito; ja lisäksi -
"minä annan sinulle rikkautta, tavaraa ja kunniaa, niin -"
"ettei sitä ole ollut niin paljoa kenelläkään kuninkaalla."
Näin kävi siksi, että Salomo rukoili epäitsekkäästi.
Kun ymmärrämme, että Kristuksessa olemme vanhurskaita ja uskomme -
että vanhurskaan rukous voi paljon, emme tiedäkään, -
mitä kaikkea Jumala voi tehdä Jeesuksen nimessä.
Kolmanneksi, tehokas rukous tuntee auktoriteettinsa.
"Rukoilkaa toistenne puolesta, että te parantuisitte."
Tehokas ja harras vanhurskaan rukous.
Minkälainen on tehokas rukous?
Onko se kaunopuheinen?
Rippuuko se siitä, kuinka sujuvaa ulosanti on?
Tekeekö se rukouksesta tehokkaan?
Muistan, että nuorempana istuin piirissä, -
jossa rukoiltiin vuorotellen.
Kun ensimmäinen alkoi rukoilla, se oli niin näyttävää.
"Rakas taivaallinen Isä, pyydän nöyrimmästi -
"vedoten suureen armoosi, että saattaisit välittää minulle -"
"siunauksesi, Isä. Ja kiitän Sinua, Herra, että..."
Istuin siellä miettien jotakin, en tiedä mitä, -
mutta aloin tuntea itseni pienemmäksi ja pienemmäksi.
Mutta rukouksen tehokkuus ei ole sen kaunopuheisuudessa, -
vaan se on Jeesuksen nimessä.
Apostolien tekojen 3. luvussa Pietari tuli ramman miehen luokse -
ja sanoi: "Hopeaa ja kultaa ei minulla ole -"
"mutta mitä minulla on, sitä minä sinulle annan -"
"Jeesuksen Kristuksen, Nasare- tilaisen, nimessä, nouse ja käy."
Ja Pietari kumartui nostamaan miehen ylös, -
ja mies alkoi kävellä ja hypellä ylistäen Jumalaa.
"Jeesuksen Kristuksen, Nasaretilaisen, nimessä, -"
"nouse ja käy."
Tämä teki rukouksesta tehokkaan.
Joskus ne kaikkein tehokkaimmat rukoukset eivät ole kaunopuheisia.
Haluatteko kuulla, millaisia ne ovat?
Jumala!
Auta minua, Jumala! Siinä on tehokas rukous.
Pyydämme Jeesuksen nimessä, koska Hänen nimensä -
on kaikkien muiden nimien yläpuolella.
Ei tarvitse olla hengen jättiläinen rukoillaakseen tehokkaasti.
Riittää, kun tietää sen auktoriteetin, joka on Jeesuksen nimessä.
Kun rukoilemme Jeeuksen nimessä Jumalan tahdon mukaisesti -
ja kun rukoilemme Jumalan kunniaksi, rukoilemme tehokkaasti.
Neljänneksi, tehokas rukous on harras.
Millainen on harras rukous?
Pitääkö rukoilla hiki päässä?
Ei.
Harras rukous on tuohtunutta.
Milloin viimeksi tuohduit siitä, että paholainen varastaa sieluja?
Milloin viimeksi tuohduit niiden ihmisten ahdingosta, -
jotka synti on kietonut otteeseensa?
Tai, kun vihollinen yrittää viedä terveytesi ja -
Jumalan tarkoituksen elämästäsi?
Milloin tuohduit siitä, kun vihollinen yrittää houkutella -
lapsiasi mukaan maailman menoon?
Tuohtuessamme rukoilemme hartaasti.
Vanhurskaan rukous on tehokasta ja harrasta.
Voimme tietysti väheksyä itseämme ja ajatella, että -
rukouksemme ei ole yhtä hyvä kuin muiden, koska tunnemme itsemme -
paremmin kuin kukaan muu.
Voit myös tuntea itsesi tuomituksi.
Rukouksesta tekee ihmeellisen se, että Jumala vastaa vanhurskaille.
Ketkä ovat vanhurskaita?
Sinä olet vanhurskas.
Sinut on vanhurskautettu Kristuksessa.
Sinä olet Jumalan vanhurskauttama Kristuksessa.
Sinun rukouksesi ovat voimakkaita, -
niihin vastataan ja ne ovat arvokkaita.
Älä väheksy omaa rukoustasi.
Älä luule, että Jumala vastaa muiden rukouksiin ensin.
Älä luule, että sinun rukouksesi on arvottomampi kuin minun.
Vanhurskaan rukous on tehokas ja harras.
Olet jo saanut vanhurskauden ihmeen lahjaksi.
Olet Jumalan vanhurskauttama Kristuksessa.
Kuka tahansa, joka pyytää Jeesuksen nimessä, -
kuka tahansa, joka nöyrtyy Jumalan eteen ja antaa elämänsä Hänelle, -
saa tuntea vanhurskauden Kristuksessa.
Silloin rukouksesi ei perustu vikoihisi tai heikkouksiisi, -
epäonnistumisiisi tai kyvyttömyyteesi.
Vaan rukouksesi perustuu Jeesukseen Kristukseen,
jonka nimi on kaikkia muita nimiä ylempänä, -
ja joka on uskomme alkaja ja täyttäjä, -
joka hänelle tarjolla olevan ilon sijasta kärsi ristin, -
jotta sinulla voisi olla elämä Kristuksessa ja
voisit täyttää Jumalan tarkoituksen elämässäsi Jeesuksen nimessä.
Rukoilkaamme aidosti ja totuudenmukaisesti, eikä
teeskennellysti.
Olkaamme epäitsekkäitä rukoillessamme.
Älä usko valhetta, ettet ole tarpeeksi hyvä rukoilemaan.
Kukaan meistä ei ole tarpeeksi hyvä rukoilemaan -
omassa voimassaan.
Jumala on antanut meille mahdollisuuden rukoilla, -
koska rukous ei keskity meihin, vaan Jeesukseen.
Kun perustamme elämämme siihen, mikä Jumalassa on hyvää, -
emmekä siihen, mikä meissä on huonoa, -
emme tunne itseämme tuomituiksi, vaan voimme katsoa ylöspäin.
Raamattu opettaa tulemaan rohkeasti armoistuimen eteen.
Astumaan Jumalan läsnäoloon luottaen, että kaikki riippuu Hänestä.
Raamattu puhuu vanhurskaan rukouksen voimasta, mutta -
vanhurskautemme ei ole koskaan omaamme.
Mutta Jumala on vanhurskas ja Jeesuksen kautta -
Hän tekee meidät vanhurskaiksi.
Se on ihme, kuten kaikki muutkin yliluonnolliset tapahtumat -
Raamatun kirjoituksissa.
Se vastustaa joskus sitä, mitä luemme oppikirjoista, mutta -
nekään eivät voi tehdä tyhjäksi sitä kokemusta, -
jonka ihminen saa ollessaan yhteydessä Jumalaan.
Mitä tahansa elämässäsi tapahtuukin, älä koskaan anna -
minkään väitteen lannistaa sinua huutamasta Jumalan puoleen, -
sillä ennen kuin ehdit huutaa, Hän vastaa.
Yksi, kaksi, kolme, neljä
Matkustan maita ja meriä, -
mutta mikään ei koskaan voi olla niin kuin on sinun kanssasi.
Ikuisesti yhdessä.
Sinä ja minä, niin kuin aurinko ja meri.
Käsi kädessä kuljemme, teemme historiaa.
Matkustan maita ja meriä,
mikään ei koskaan voi olla, niin kuin on sinun kanssasi.
Ikuisesti yhdessä.
Tehdään se yhdessä, ikuisesti yhdessä.
Musiikin kautta avautuvat suuret mahdollisuudet.
Jokainen sukupolvi kokee musiikin erilaisena.
Joskus laulut muistuttavat toisista lauluista.
Yksi sävelasteikko voi saada aikaan niin monia asioita.
Uskon tämän johtuvan siitä, että Jumala loi musiikin.
Nauttikaamme nyt ylistyksestä.
Laulamme autuas, autuas.
Sinä olet pelastanut meidät.
Kunnia, voima ja ylistys Vapahtajalle.
Sinä olet vastaus, Sinä olet vastaus.
Vapahdettujen ääni kohoaa ylistämään Kuningasta.
Sinussa on toivomme.
Vapahdettujen ääni kohoaa ylistämään Kuningasta.
Laulamme autuas, autuas.
Sinä olet pelastanut meidät.
Kunnia, voima ja ylistys Vapahtajalle.
Sinä olet vastaus, Sinä olet vastaus.
Kuule meidän vapahdettujen laulu.
Olet pyhä, olet pyhä.
Kuule meidän vapahdettujen laulu.
Olet pyhä, olet pyhä.
Kuule meidän vapahdettujen laulu.
Olet pyhä, olet pyhä.
Kiitos kun katsoit Hillsong-televisiota.
Rukoilen, että tällä viikolla voit kokea Jumalan sanan totuuden -
toimivan omassa elämässäsi.
Missä tahansa oletkin, olet tärkeä Jumalalle.
Jeesus rakastaa sinua. Hänellä on suunnitelma elämällesi.
Olessamme todellisessa yhteydessä Jumalaan, -
Hän vie elämäämme eteenpäin.
Rukoilen, että viikkosi on siunattu ja voitokas.
Ota yhteyttä Hillsong-televisioon, jos tahdot tietää enemmän uskosta -
tai mistä tahansa tämän päivän ohjelman aiheista.
Soita maksutta ruudussa näkyvään numeroon.
Tai kirjoita ruudussa näkyvään osoitteeseen.
Voit vierailla sivuillamme osoitteessa www.hillsongtv.com
Suomennos: Anna-Kaisa Penttinen